例如響《Hitman》裏面，靠正面駁火嚟過關係有可能（不過會難啲）但同時隻遊戲有「喺成關嘅過程當中，敵人完全未試過發現玩家角色嘅話，就有額外得分」噉嘅機制（如果去到同敵人駁火嘅地步，就一定係俾敵人發現咗）而且隻遊戲仲係連接住開發商嘅伺服器，開發商有同遊戲入面嘅每關整個排行榜，列出嗮啲最高嘅得分同攞到呢啲得分嘅玩家嘅網名，等玩家有得互相較量－令玩家更加有誘因用潛行而唔用正面駁火。